હા, તેનો મતલબ એવો પણ થયો કે, લોકો પર એવી ધાક, એવી છાપ હતી કે, ભાજપ એટલે ચૂંટણીઓ જીતવાનું મશીન છે, એ અસર અને એ છાપ લોકોના દિલમાંથી ભૂંસાવા લાગી છે! જો કૉંગ્રેસના નેતાઓ અને કાર્યકરો મક્કમ મનોબળથી હવેની ચૂંટણીઓમાં સારા પ્રચારક, સારા વિસ્તારક અને બુથ જાળવનારા બની રહેશે તો, ભાજપને હરાવવાનું મુશ્કેલ નથી બની રહેવાનું તેવું કૉંગ્રેસના નેતાઓ પોતાના કાર્યકરોને સમજાવી રહ્યા છે. પાઇલટે એક, બીજી પણ વાત સુંદર શબ્દોમાં કહી, રાજસ્થાનની પેટા ચૂંટણીઓનાં પરિણામ કેન્દ્ર સરકારની વિરુદ્ધમાં છે, તેવું હું નથી માનતો પણ આ ચુકાદો ભાજપની વિરુદ્ધમાં છે, અને હવે પછી આવી રહેલી ચૂંટણીઓમાં એ ચાલુ રહેશે. જીએસટી, નૉટબંધીની નીતિ અને પ્રત્યેક ભારતીયના ખાતામાં રૂ. ૧૫ લાખ જમા કરાવવાની બોગસ વાતોની અસર લોકોના દિલ પર પડી છે.